./data/phi0474/phi058/phi0474.phi058.perseus-lat1.xml
M. Tullius Cicero
quid enim ei praecipiam quem ego in hoc praesertim genere intellegam prudentia non esse inferiorem quam me,usu vero etiam superiorem?  sed tamen si ad ea quaefaceres auctoritas accederet mea, tibi ipsi illa putavi fore iucundiora   qua re sint haec fundamenta dignitatis tuae, tua primum integritas et continentia, deinde omnium qui tecum sunt pudor, delectus in familiaritatibus et provincialium hominum et Graecorum percautus et diligens, familiae gravis et constans disciplina